**ATASKAITA**

**EUROPOS KOMISIJAI APIE EUROPOS PARLAMENTO IR TARYBOS 2010 M. LAPKRIČIO 24 D. DIREKTYVOS 2010/75/ ES DĖL PRAMONINIŲ IŠMETAMŲ TERŠALŲ (TARŠOS INTEGRUOTOS PREVENCIJOS IR KONTROLĖS) ĮGYVENDINIMĄ LIETUVOJE 2013 METAIS**

|  |  |  |
| --- | --- | --- |
| **Klausimo**  **Nr.** | **Klausimas** | **Atsakymas** |
| 1. | Kokiais kriterijais galima remtis, siekiant nustatyti, ar leidimo sąlygų pažeidimas kelia tiesioginį pavojų žmonių sveikatai arba tiesioginį reikšmingą poveikį aplinkai. | Lietuvos Respublikos aplinkos apsaugos valstybinės kontrolės įstatymo 25 str. nustatyta, kad ūkinė veikla yra stabdoma, kai dėl aplinkos komponentų teršimo masiškai žūsta gyvūnai ar augalai ir/arba ūkinės veiklos sukelta tarša kelia tiesioginį pavojų žmonių sveikatai ar gyvybei. Laikomasi nuostatos, kad teisės aktais nustatytų aplinkos komponentų kokybės normų viršijimas kelia tiesioginį pavojų žmonių sveikatai ir aplinkai.  Lietuvos Respublikos aplinkos apsaugos valstybinės kontrolės įstatymo 30 str. nustatyta, kad jeigu aplinkai kenksmingą veiklą vykdo fizinis ar juridinis asmuo, kuriam yra išduotas taršos integruotos prevencijos ir kontrolės leidimas, šią veiklą sustabdyti galima panaikinant taršos integruotos prevencijos ir kontrolės leidimo galiojimą.  Lietuvos Respublikos aplinkos ministro 2013 m. liepos 15 d. įsakymo Nr. D1-52 106.1. p. nurodyta, kad jei įrenginys (jo dalis, keli įrenginiai ar jų dalys) eksploatuojamas nesilaikant leidime nustatytų sąlygų ir asmuo, kurio vykdoma aplinkai kenksminga veikla buvo sustabdyta Lietuvos Respublikos aplinkos apsaugos valstybinės kontrolės įstatyme nustatytais pagrindais, per aplinkos apsaugos valstybinę kontrolę vykdančių institucijų nurodytą laikotarpį nepašalina nustatytų pažeidimų, leidimo galiojimas panaikinamas. |
| 2.1. | Kaip užtikrinama, kad nustatant leidimų sąlygas būtų remiamasi geriausių prieinamų gamybos būdų (GPGB) išvadomis (14 straipsnio 3 dalis)? | Geriausių prieinamų gamybos būdų informaciniais dokumentais ir jų išvadomis (toliau – GPGB, GPGB ID) naudojasi tiek veiklos vykdytojai, priklausomai nuo aplinkybių pasirinkdami konkretų gamybos būdą, tiek ir leidimus rengiantys specialistai, nustatydami teršalų išmetimo ribines vertes bei kitus leidimų reikalavimus. Vadovaujantis Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių (Žin., 2013, Nr. 77-3901, toliau - TIPK taisyklės) 21.10 punktu, veiklos vykdytojas paraiškoje leidimui gauti pateikia palyginimą, kaip veiklos vykdytojo naudojama technologija, veiklos metodai ir taršos prevencijos bei monitoringo (stebėsenos) priemonės atitinka GPGB išvadose nurodytus būdus.  Išmetamų teršalų ribinės vertės ir laikinos išimtys viršyti ribines vertes, nustatytas atitinkamų GPGB išvadose, leidimuose nustatomos vadovaujantis TIPK taisyklių 49-55 punktais.  Sprendžiant klausimą, kaip sumažinti taršą, su veiklos vykdytoju aptariamos galimybės įgyvendinti ir kitus GPGB, aprašytus minėtame ir kituose GPGB informaciniuose dokumentuose. Derybų ir susitarimų rezultatas – parengtas ir Leidimo dalimi tampantis Aplinkosaugos veiksmų planas. |
| 2.2. | Kokiais būdais kompetentingos institucijos gali nustatyti griežtesnes leidimo sąlygas nei tos, kurias galima užtikrinti naudojant GPGB išvadose aprašytus GPGB (14 straipsnio 4 dalis)? | Tokių atvejų Lietuvoje dar nepasitaikė. Jei veiklos vykdytojas norėtų gauti leidimą naujam įrenginiui arba esamo įrenginio išplėtimui, o šio įrenginio taršai sumažinti (kad nebūtų viršijamos aplinkos kokybės normos) nepakaktų GPGB išvadose aprašytų būdų, veiklos vykdytojui būtų siūloma pasirinkti kitų papildomų būdų taršai sumažinti arba pasirinkti kitą veiklos vietą. |
| 3.1. | Kaip, atsižvelgiant į išmetamų teršalų kiekį, susijusį su geriausiais prieinamais gamybos būdais, nustatytais GPGB išvadose, nustatomos išmetamų teršalų ribinės vertės (15 straipsnio 3 dalis)? | Kaip jau minėta 2.1. atsakyme, išmetamų teršalų ribinės vertės ir laikinos išimtys viršyti ribines vertes, nustatytas atitinkamų GPGB išvadose, leidimuose nustatomos vadovaujantis TIPK taisyklių 49-55 punktais:  „49. Aplinkos apsaugos agentūra (toliau – AAA) leidime naujam įrenginiui ir esminiam įrenginio pakeitimui nustato išmetamųjų teršalų ribines vertes, kuriomis užtikrinama, kad įprastinėmis eksploatacijos sąlygomis išmetamas teršalų kiekis neviršytų išmetamųjų teršalų lygio, taikomo pagal GPGB, nurodyto aprobuotose GPGB išvadose, vienu iš šių būdų:  49.1. nustatydama išmetamųjų teršalų ribines vertes, neviršijančias išmetamųjų teršalų lygio, nustatyto GPGB. Išmetamųjų teršalų ribinės vertės nustatomos tam pačiam arba trumpesniam laikotarpiui ir tomis pačiomis nustatytomis sąlygomis kaip ir išmetamųjų teršalų lygiai, nustatyti GPGB;  49.2. nustatydama kitokias, nei nurodytos Taisyklių 49.1 punkte, išmetamųjų teršalų ribinių verčių skaitines išraiškas, laikotarpius ir sąlygas. Tokiu atveju aplinkos ministro įgaliota institucija ne rečiau kaip kartą metuose įvertina išmetamųjų teršalų monitoringo (stebėsenos) rezultatus, kad užtikrintų, jog įprastinėmis eksploatacijos sąlygomis išmetamieji teršalai neviršytų išmetamųjų teršalų lygio, nustatyto GPGB.  50. Keičiant leidimą, nustatant išmetamųjų teršalų ribines vertes pagal Taisyklių 49 punktą, jei veiklos vykdytojas prašo, turi būti suteiktas ne trumpesnis kaip dvejų metų laikotarpis nuo GPGB išvadų priėmimo, per kurį turi būti užtikrinta, kad įrenginio išmetamieji teršalai neviršys išmetamųjų teršalų lygio, nurodyto aprobuotose GPGB išvadose.  51. Jeigu aplinkos kokybės normos nereikalauja griežtesnių sąlygų už tas, kurios įvykdomos taikant GPGB, atsižvelgdama į vietos sąlygas, teršalų sklaidą ir kitas aplinkybes, AAA gali nustatyti ne tokias griežtas išmetamųjų teršalų ribines vertes. Tokia išimtis gali būti taikoma tik, kai dokumentai, kuriuose pateikiamas galimų sprendimų (techninių ar kt.) ekonominis naudos ir sąnaudų vertinimas ir jo rezultatai, patvirtina, kad nustatant išmetamųjų teršalų lygius pagal geriausius prieinamus gamybos būdus, kurie aprašyti GPGB išvadose, atsirastų neproporcingai didelės palyginti su aplinkai teikiama nauda sąnaudos dėl:  51.1. atitinkamo įrenginio geografinės padėties ir vietos aplinkos sąlygų arba  51.2. atitinkamo įrenginio techninių savybių.  52. Jeigu taikomos Taisyklių 51 punkte nurodytos išimtys, vykdydamas kontrolę regiono aplinkos apsaugos departamentas (toliau – RAAD) turi užtikrinti, kad nebūtų pažeidžiamos aplinkos kokybės normos ir būtų pasiektas aukštas aplinkos apsaugos lygis.  53. Jeigu leidimo sąlygoms nustatyti taikoma išimtis pagal Taisyklių 51 punktą, AAA leidimo priede įrašo išimties taikymo motyvus, įskaitant 51 punkte nurodyto vertinimo rezultatus ir nustatytų leidimo sąlygų pagrindimą.  54. Kai išmetamųjų teršalų ribinės vertės nustatomos pagal 51 punktą, jos neturi viršyti Taisyklių 6.1, 6.2, 6.3 ir 6.5 punktuose išvardintuose teisės aktuose nustatytų išmetamųjų teršalų ribinių verčių.  55. Jeigu aplinkos kokybės normos nereikalauja griežtesnių sąlygų nei tos, kurios įvykdomos taikant GPGB, išmetamųjų teršalų ribinės vertės ir lygiaverčiai parametrai bei techninės priemonės, nurodytos Taisyklių 59 ir 65 punktuose, grindžiami GPGB nenustatant kokio nors vieno būdo ar konkrečios technologijos.“ |
| 3.2. | Kaip suteikiamos 15 straipsnio 3 dalies taikymo išimtys (15 straipsnio 4 dalis)? | Šios išimtys taikomos vadovaujantis šių TIPK taisyklių punktų nuostatomis:  „51. Jeigu aplinkos kokybės normos nereikalauja griežtesnių sąlygų už tas, kurios įvykdomos taikant GPGB, atsižvelgdama į vietos sąlygas, teršalų sklaidą ir kitas aplinkybes, AAA gali nustatyti ne tokias griežtas išmetamųjų teršalų ribines vertes. Tokia išimtis gali būti taikoma tik, kai dokumentai, kuriuose pateikiamas galimų sprendimų (techninių ar kt.) ekonominis naudos ir sąnaudų vertinimas ir jo rezultatai, patvirtina, kad nustatant išmetamųjų teršalų lygius pagal geriausius prieinamus gamybos būdus, kurie aprašyti GPGB išvadose, atsirastų neproporcingai didelės palyginti su aplinkai teikiama nauda sąnaudos dėl:  51.1. atitinkamo įrenginio geografinės padėties ir vietos aplinkos sąlygų arba  51.2. atitinkamo įrenginio techninių savybių.  52. Jeigu taikomos Taisyklių 51 punkte nurodytos išimtys, vykdydamas kontrolę RAAD turi užtikrinti, kad nebūtų pažeidžiamos aplinkos kokybės normos ir būtų pasiektas aukštas aplinkos apsaugos lygis.  53. Jeigu leidimo sąlygoms nustatyti taikoma išimtis pagal Taisyklių 51 punktą, AAA leidimo priede įrašo išimties taikymo motyvus, įskaitant 51 punkte nurodyto vertinimo rezultatus ir nustatytų leidimo sąlygų pagrindimą.  54. Kai išmetamųjų teršalų ribinės vertės nustatomos pagal 51punktą, jos neturi viršyti Taisyklių 6.1, 6.2, 6.3 ir 6.5 punktuose išvardintuose teisės aktuose nustatytų išmetamųjų teršalų ribinių verčių.“ |
| 3.3. | Kaip atliekamas sąnaudų ir naudos vertinimas, kuriuo remiantis būtų leidžiama taikyti tokias išimtis, ir kas yra laikoma neproporcingai didelėmis sąnaudomis, palyginti su aplinkai teikiama nauda (15 straipsnio 4 dalis)? | Praktinių šio punkto taikymo atvejų dar neturėjome.  TIPK taisyklių 51 punktas nustato bendruosius išimčių nustatant išmetamų teršalų ribines vertes, taikymo principus (žr. 3.1 atsakymą). Kiekvienu konkrečiu atveju būtų sprendžiama, ar argumentai, susiję su ekonominiais vertinimais ir galimais techniniais sprendimais dėl išimties taikymo, yra pagrįsti, ir ar dėl vietos aplinkos sąlygų būtų galima taikyti minėtą išimtį. |
| 3.4. | Aš išimtims taikomi masto ar trukmės apribojimai (15 straipsnio 4 dalis)? | Kaip jau minėjome, praktinių šio punkto taikymo atvejų dar neturėjome. Visumoje, Lietuvos aplinkosauginių leidimų sistemose gali būti taikomi apribojimai, susiję tiek su gamybos mastu, tiek ir su atskirų technologinių procesų trukmės ribojimu (pvz. nakties metu). |
| 3.5. | Kaip naujų gamybos būdų bandymo ir taikymo atvejais suteikiamos laikinos išimtys, kuriomis leidžiama nukrypti nuo 11 straipsnio a ir b punktuose ir 15 straipsnio 2 ir 3 dalyse nustatytų reikalavimų (15 straipsnio 5 dalis)? | TIPK taisyklių 58 punktas nustato:  „58. Bandant ir diegiant naujus gamybos būdus, AAA gali suteikti laikinas išimtis, leidžiančias netaikyti Taisyklių 49 ir 55 punktuose nurodytų reikalavimų, laikotarpiui, neviršijančiam devynių mėnesių, jei po nurodyto laikotarpio gamybos būdas nutraukiamas arba vykdant veiklą išmetamieji teršalai neviršija išmetamųjų teršalų lygio, nustatyto GPGB.“ |
| 4.1. | Kaip užtikrinama, kad leidimuose nustatant stebėsenos reikalavimus būtų remiamasi GPGB išvadomis (16 straipsnio 1 dalis)? | TIPK taisyklių 21.10 punktas nustato, kad veiklos vykdytojas paraiškoje leidimui gauti privalo pateikti palyginimą, kaip veiklos vykdytojo naudojama technologija, veiklos metodai ir taršos prevencijos bei monitoringo (stebėsenos) priemonės atitinka GPGB išvadose nurodytus būdus, o 45.2 punktas reikalauja, kad leidimui parengti būtų naudojamos GPGB išvados. |
| 4.2. | Kaip nustatomas periodiškos dirvožemio ir požeminio vandens stebėsenos dažnumas (16 straipsnio 2 dalis)? | Ūkio subjektų monitoringo nuostatų (Žin., 2013, Nr. 83-4170 16.6 ir 18 punktai nustato, kad TIPK taisyklių I priede išvardintų rūšių ūkinė veikla, jeigu šiuose įrenginiuose naudojamos, gaminamos ar iš jų išleidžiamos pavojingos medžiagos, apibrėžtos 2008 m. gruodžio 16 d. Europos Parlamento ir Tarybos reglamento (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo 3 straipsnyje, ir jeigu dėl įrenginio eksploatavimo yra galimybė požeminį vandenį užteršti šiomis pavojingomis medžiagomis, monitoringo programoje turi būti numatyta tirti požeminio vandens užterštumą šiomis pavojingomis medžiagomis bent kartą per penkerius metus, o dirvožemį – bent kartą per 10 metų. |
| 4.3. | Kaip, siekiant pateisinti retesnę, nei nustatyta, dirvožemio ir požeminio vandens stebėseną, taikoma sistemingo užteršimo pavojaus vertinimo išlyga (16 straipsnio 2 dalis)? | Ūkio subjektų monitoringo nuostatų (Žin., 2013, Nr. 83-4170 16.6 ir 18 punktuose taip pat nustatyta, kad Monitoringo programoje gali būti nenumatoma tirti požeminio vandens užterštumo atitinkamomis įrenginyje naudojamomis, gaminamomis ar iš jų išleidžiamomis pavojingomis medžiagomis, kai ūkio subjektai požeminio vandens ir dirvožemio stebėseną atlieka remdamiesi sistemingu užteršimo pavojaus įvertinimu. Šį įvertinimą ūkio subjektai gali vykdyti taikydami pakaitinius parametrus, atlikdami kitus reguliarius tyrimus arba pasinaudodami kompetentingų komisijų, sudaromų reguliariais laiko tarpais, išvadomis apie įrangos, pastatų ir mechanizmų eksploatavimą, dėl kurių gali kilti požeminio vandens ar dirvožemio tarša. Ši išlyga ir jos įgyvendinimo reikalavimai yra įrašomi į leidimo sąlygas (pvz. reikalavimas Alytaus sąvartyno atliekų rūšiavimo linijai – atlikti požeminio vandens ir dirvožemio monitoringą arba reguliariai tikrinti asfalto dangos, ant kurios laikomos atliekos, būklę). |
| 5.1. | Kuriuos reikalavimus apima ir kuriai veiklai (išvardytai Direktyvos 2010/75/ES I priede) ir teršalams taikomos bendros privalomos taisyklės? | Lietuva nesinaudoja Direktyvoje numatyta galimybe turėti bendras privalomas taisykles. |
| 5.2. | Kaip bendrosiomis privalomomis taisyklėmis užtikrinami integruoti tokios tvarkos taikymo būdai ir aukštas aplinkos apsaugos lygis, prilygstantis lygiui, pasiekiamam laikantis atskiro leidimo sąlygų (17 straipsnio 1 dalis)? | Žr. 5.1. atsakymą |
| 5.3. | Kaip užtikrinama, kad bendrosios privalomos taisyklės būtų grindžiamos geriausiais prieinamais gamybos būdais (17 straipsnio 2 dalis)? | Žr. 5.1. atsakymą |
| 5.4. | Kaip bendrosios privalomos taisyklės yra atnaujinamos siekiant atsižvelgti į geriausių prieinamų gamybos būdų raidą (17 straipsnio 3 dalis)? | Žr. 5.1. atsakymą |
| 5.5. | Kokios nuorodos, oficialiai skelbiant bendrąsias privalomas taisykles, daromos į Direktyvą 2010/75/ES (17 straipsnio 4 dalis)? | Žr. 5.1. atsakymą |
| 5.6. | Jei bendrosios privalomos taisyklės skelbiamos internete, pateikite jų nuorodą. | Žr. 5.1. atsakymą |
| 6.1. | Kaip kompetentingos institucijos sužino arba kaip jos informuojamos apie naujų ar atnaujintų GPGB išvadų paskelbimą? | Kompetentingos institucijos (Aplinkos apsaugos agentūros) atstovai dalyvauja Europos Komisijos veikloje, susijusioje su GPGB informacinių dokumentų atnaujinimu, peržiūrėjimu ir jų tvirtinimu. |
| 6.2. | Kaip kompetentingos institucijos šią informaciją paskelbia suinteresuotai visuomenei? | Geriausių prieinamų gamybos būdų informaciniai dokumentai ir jų išvados lietuvių kalba talpinami Aplinkos apsaugos agentūros interneto tinklalapyje (<http://gamta.lt/cms/index?rubricId=70160852-bcfc-4e18-881e-01868bf61adb>). Šiais GPGB ID naudojasi tiek veiklos vykdytojai, priklausomai nuo aplinkybių pasirinkdami konkretų gamybos būdą, tiek ir leidimus rengiantys specialistai, nustatydami teršalų išmetimo ribines vertes bei kitus leidimų reikalavimus. |
| 7.1. | Kokią informaciją paprastai turi pateikti ūkio subjektas leidimo sąlygų persvarstymo ir (arba) atnaujinimo tikslais (21 straipsnio 2 dalis)? | Leidimo sąlygų peržiūrėjimo procesą reglamentuoja TIPK taisyklių 94 punktas:  „94. Peržiūrėdama leidimo sąlygas, AAA naudojasi atliktų tikrinimų rezultatais ir ūkio subjektų atliekamo aplinkos monitoringo (stebėsenos) duomenimis. Jei nepakanka informacijos leidimo sąlygoms peržiūrėti ir įvertinti, AAA turi teisę prašyti veiklos vykdytojo pateikti informaciją, būtiną leidimo sąlygoms peržiūrėti, įskaitant trūkstamus teršalų išmetimo monitoringo (stebėsenos) rezultatus ir kitus duomenis, kurie leidžia palyginti informaciją apie įrenginio eksploatavimą su geriausiais prieinamais gamybos būdais, aprašytais taikomose GPGB išvadose, ir su išmetamųjų teršalų lygiais, susijusiais su GPGB*.* Veiklos vykdytojas privalo pateikti šiame punkte nurodytą informaciją AAA ne vėliau kaip per 10 darbo dienų nuo prašymo gavimo dienos, jeigu šią informaciją turi, arba raštu paaiškinti, kodėl prašomos informacijos negali pateikti.“ |
| 7.2. | Kaip apibrėžiama ir (arba) nustatoma pagrindinė įrenginio veikla (21 straipsnio 3 dalis)? | Pagrindinę įrenginio veiklą nusako jo paskirtis, apibrėžta jo techniniame projekte. |
| 7.3. | Kaip imamasi leidimo sąlygų persvarstymo ir (arba) pakeitimo veiksmų didelės taršos atvejais, siekiant užtikrinti eksploatavimo saugą arba siekiant užtikrinti atitiktį naujai ar pakeistai aplinkos kokybės normai (21 straipsnio 5 dalis)? | Klausime minimais atvejais leidimo persvarstymą ar pakeitimą, o taip pat informacijos apie planuojamus įrenginio pakeitimus, kurie gali sąlygoti leidimo pakeitimą, reglamentuoja TIPK taisyklių 94, 95, 97, 99, 100 ir 101 punktai:  „94. Peržiūrėdama leidimo sąlygas, AAA naudojasi atliktų tikrinimų rezultatais ir ūkio subjektų atliekamo aplinkos monitoringo (stebėsenos) duomenimis. Jei nepakanka informacijos leidimo sąlygoms peržiūrėti ir įvertinti, AAA turi teisę prašyti veiklos vykdytojo pateikti informaciją, būtiną leidimo sąlygoms peržiūrėti, įskaitant trūkstamus teršalų išmetimo monitoringo (stebėsenos) rezultatus ir kitus duomenis, kurie leidžia palyginti informaciją apie įrenginio eksploatavimą su geriausiais prieinamais gamybos būdais, aprašytais taikomose GPGB išvadose, ir su išmetamųjų teršalų lygiais, susijusiais su GPGB*.* Veiklos vykdytojas privalo pateikti šiame punkte nurodytą informaciją AAA ne vėliau kaip per 10 darbo dienų nuo prašymo gavimo dienos, jeigu šią informaciją turi, arba raštu paaiškinti, kodėl prašomos informacijos negali pateikti.  95. Peržiūrėdama leidimo sąlygas pagal Taisyklių 92.2 punkto nuostatą, AAA turi atsižvelgti į visas naujas ar atnaujintas GPGB išvadas, kurios taikomos įrenginiui ar veiklai ir ES aprobuotos, po to, kai leidimas buvo išduotas ar paskutinį kartą peržiūrėtas.  97. Peržiūrėjusi leidimo sąlygas 92 punkte nurodytais atvejais ir nustačiusi, kad pagal Taisyklių 98.3 punkto nuostatas leidimas turi būti pakeistas, AAA nedelsiant raštu informuoja veiklos vykdytoją apie pareigą pakeisti leidimą ir nustato terminą, ne trumpesnį kaip 1 mėnuo, pateikti paraišką leidimui pakeisti.  99. Veiklos vykdytojas privalo raštu pranešti AAA apie bet kokius planuojamus įrenginio pobūdžio arba veikimo pakeitimus ar išplėtimą, kurie gali daryti poveikį aplinkai. Pranešime veiklos vykdytojas pateikia informaciją remdamasis atliktų PAV procedūrų dokumentais, jei tokios procedūros atliktos, arba išsamią informaciją apie planuojamus pakeitimus, pagal kurią AAA atlieka įvertinimą pagal Taisyklių 100 punktą.  100. AAA, gavusi pranešimą apie planuojamą įrenginio pobūdžio arba veikimo pakeitimą ar išplėtimą, kuris gali daryti poveikį aplinkai, įvertina pagal Taisyklių 101 punkte nustatytus kriterijus, – ar šie pakeitimai ar išplėtimas priskirtini esminiam pakeitimui.  101. Kiekvienas įrenginio pobūdžio arba veikimo pakeitimas ar išplėtimas laikomas esminiu:  101.1. jei tas pakeitimas ar išplėtimas atitinka Taisyklių 1 priede nustatytus pajėgumo ribinius dydžius;  101.2. jei atliekų deginimo ar bendro atliekų deginimo įrenginyje, deginančiame tik nepavojingas atliekas, planuojama keisti veiklą ir pradėti deginti arba bendrai deginti pavojingas atliekas;  101.3. jei įrenginio pobūdžio arba veikimo pakeitimui ar išplėtimui pagal Planuojamos ūkinės veiklos poveikio aplinkai vertinimo įstatymą būtina atlikti poveikio aplinkai vertinimą arba, atlikus atranką dėl poveikio aplinkai vertinimo, nustatoma, kad būtina atlikti poveikio aplinkai vertinimą, arba pagal atrankos medžiagoje pateiktą informaciją sprendžiama, kad leidimo sąlygos turės būti pakeistos.“ |
| 8.1.a) | Kuri Direktyvos 2010/75/ES I priede išvardyta veikla paprastai yra susijusi su atitinkamų pavojingų medžiagų naudojimu, gamyba arba išleidimu (22 straipsnio 2 dalis)? | Su pavojingų medžiagų gamyba susijusi neorganinės ir organinės chemijos pramonė, tačiau su tokių medžiagų naudojimu ir išleidimu susiję daug Direktyvos 2010/75/ES I priede išvardytų veiklų: energetikos pramonė, naudojanti skystą kurą, atliekų perdirbimo šakos, paviršių dengimas metalų dangomis, sąvartynai, maisto, augalinių ir gyvulinių žaliavų perdirbimo, odų ir kailių pramonė, skerdyklos, medienos konservavimas ir naminių gyvulių ir paukščių fermos (nitratais ir anomiaku). Ekogeologinių tyrimų reglamento (toliau – Reglamentas) 3 priede (Žin., 2008, Nr. 71-2759) yra apibrėžtos pramonės šakos ir ūkinės veiklos (16 rūšių) ir su jomis susijusios pagrindinės teršiančios medžiagos (pvz. tekstilės ir odos išdirbimo pramonei būdingos teršiančios medžiagos yra sulfidai ir sulfatai, chlorfenoliai, organiniai tirpikliai, cianidai, rūgštys, aliuminis, arsenas, boras, kadmis, kobaltas, chromas, švinas, alkoholiai, esteriai, ketonai, ksilenai). Cheminėmis medžiagomis užterštų teritorijų tvarkymo reikalavimai (patvirtinti 2008 m. balandžio 30 d. aplinkos ministro įsakymu Nr. D1-230) privalomi teritorijų savininkams ir (ar) naudotojams, kurių teritorijoje buvo vykdoma Direktyvos 1 priede išvardinta veikla. |
| 8.1.b) | Kaip atsižvelgiama į įrenginio eksploatavimo vietos dirvožemio ir požeminių vandenų užteršimo galimybę (22 straipsnio 2 dalis)? | Pasinaudojant Europos Komisijos gairėmis 2014/C 136/03 dėl pradinės būklės ataskaitų (ypač šių gairių 5.1 lentelėje nustatytais teršiančių medžiagų rizikos įvertinimo etapais), nagrinėjant paraišką TIPK leidimui ar gauti ar pakeisti atsižvelgiama į išleidžiamų į aplinką teršalų pavojingumą ir jų kiekį, į įrenginių atliekoms panaudoti ar šalinti (tame tarpe ir sąvartynų) pajėgumą, technologinių procesų ypatumus, aplinkos pobūdį ir patirtį, susijusią su taršos incidentais praeityje. |
| 8.1.c) | Kokią informaciją ūkio subjektai turi pateikti pradinės būklės ataskaitoje (22 straipsnio 2 dalis)? | Vadovaujantis Ekogeologinių tyrimų reglamento reikalavimais, ūkio subjektai turi pateikti šią informaciją:  1. atliktų tyrimų tikslai ir uždaviniai;  2. informacija apie dabartinį žemės panaudojimą ir, jei žinoma, apie ankstesnį žemės panaudojimą, teritorijos ar ūkio objekto veiklos charakteristika ir jos analizė;  atliktų tyrimų apimtys ir metodika, pateikiant detalaus mastelio žemėlapius su bandinių ėmimo vietomis;  4. geologinių ir hidrogeologinių sąlygų aprašymas bei geologinės sąrangos pavaizdavimas geologiniuose pjūviuose;  5. dirvožemio, grunto ir požeminio vandens taršos įvertinimas;  6. išvados apie vykdomos veiklos įtaką aplinkai bei rekomendacijos detaliesiems ekogeologiniams tyrimams atlikti.  7. ataskaitos prieduose turi būti pateikta:  7.1. atliktų fizinių ir cheminių tyrimų protokolų originalai ar patvirtintos jų kopijos;  7.2. bandinių ėmimo protokolai;  7.3. tyrimų metu išgręžtų gręžinių geologiniai techniniai pjūviai;  7.4. leidimo tirti žemės gelmes kopija;  7.5. leidimų aplinkos ir jos taršos šaltinių laboratoriniams matavimams atlikti kopijos;  7.6. lentelė su naudotais cheminio bandinių tyrimo metodais ir jų jautrumo ribomis.  Preliminaraus ekogeologinio tyrimo ataskaitai (t. y. pradinės būklės ataskaitai) parengti gali būti naudojami tik tiesioginio žemės gelmių tyrimo (atliktų fizinių ir cheminių tyrimų duomenys), atlikto ne daugiau kaip prieš 5 metus, rezultatai.  Teikdamas paraišką TIPK leidimui gauti ar pakeisti, veiklos vykdytojas taip pat privalo pateikti informaciją apie visas gaminamas, naudojamas ir su nuotekomis į vandens telkinius arba dirvožemį išleidžiamas medžiagas. Ši informacija taip pat gali būti naudinga rengiant pradinės būklės ataskaitą. |
| 8.1.d) | Kaip šiomis aplinkybėmis naudojamasi Komisijos gairėmis dėl pradinės būklės ataskaitos turinio (22 straipsnio 2 dalis)? | Žr. 8.1.b) atsakymą. |
| 8.2.a) | Kaip ūkio subjektai įvertina dirvožemio ir požeminių vandenų užterštumo būklę galutinai nutraukus veiklą (22 straipsnio 3 dalis)? | TIPK leidime paprastai įrašoma tokia sąlyga: „Iki pilno veiklos nutraukimo veiklos vietos būklė turi būti pilnai sutvarkyta, kaip numatyta įrenginio projekte, planuose ir reglamentuose. Galutinai nutraukdamas veiklą, jos vykdytojas privalo įvertinti dirvožemio ir požeminių vandenų užterštumo būklę pavojingų medžiagų, kurios buvo įvertintos pradinės būklės ataskaitoje, atžvilgiu. Jei dėl įrenginio eksploatavimo pastarieji labai užteršiami šiomis medžiagomis, ir jų būklė skiriasi nuo pirminės būklės eksploatavimo pradžioje, veiklos vykdytojas turi imtis būtinų priemonių dėl tos taršos, siekdamas atkurti tą eksploatavimo vietos būklę.“ Tokių atvejų ataskaitiniu laikotarpiu nepasitaikė. |
| 8.2.b) | Kaip nusprendžiama, ar eksploatuojant įrenginį dirvožemis arba požeminiai vandenys labai užteršiami (22 straipsnio 3 dalis)? | Veiklos vykdytojas, vadovaujantis Ūkio subjektų monitoringo nuostatų (Žin., 2013, Nr. 83-4170 16.6 ir 18 punktais, privalo vykdyti požeminio vandens ir dirvožemio monitoringą atžvilgiu tų pavojingų medžiagų, kurios buvo įvertintos pradinės būklės ataskaitoje. Monitoringo duomenys leidžia spręsti apie dirvožemio arba požeminio vandens užterštumo lygį. |
| 8.2.c) | Kaip nusprendžiama, ar dirvožemio arba požeminio vandens užteršimas kelia didelį pavojų žmonių sveikatai ar aplinkai (22 straipsnio 3 dalis)? | Jei viršijamos teisės aktais nustatytos dirvožemio arba požeminio vandens užteršimo normos, laikoma, kad tai gali kelti pavojų žmonių sveikatai ar aplinkai. |
| 8.2.d) | Kaip nusprendžiama, kokių būtinų priemonių ar veiksmų turi imtis ūkio subjektai eksploatavimo vietos taršos atveju (22 straipsnio 3 ir 4 dalys)? | Tokių atvejų ataskaitiniu laikotarpiu neturėjome. Praktikoje geologijos srities specialistai veiklos vykdytojo užsakymu nustato taršos lygį ir teršalų paplitimo zoną bei galimybes atkurti eksploatavimo vietos būklę. |
| 9.1. | Kokie parengti aplinkosauginiai tikrinimo planai? Kas juos sudaro? Kaip su jais gali susipažinti visuomenė? Jei jie skelbiami internete, pateikite nuorodą (23 straipsnio 2 dalis). | Kiekvienas regiono aplinkos apsaugos departamentas (toliau – RAAD) kalendorinių metų pradžioje savo regionui sudaro metinį ūkio subjektų patikrinimų planą. Visuomenė su ūkio subjektų patikrinimų planais gali susipažinti RAAD interneto tinklalapiuose:  1. Alytaus RAAD:  <http://ard.am.lt/VI/index.php#a/839>  2. Kauno RAAD:  <http://krd.am.lt/VI/index.php#r/404>  3. Vilniaus RAAD:  <http://vrd.am.lt/VI/index.php#r/206>  4. Panevėžio:  <http://prd.am.lt/VI/index.php#r/217>  5. Šiaulių RAAD:  <http://srd.am.lt/VI/index.php#r/195>  6. Marijampolės RAAD:  <http://mrd.am.lt/VI/index.php#a/1158>  7. Utenos RAAD  <http://urd.am.lt/VI/index.php#r/263>  8. Klaipėdos RAAD  <http://klrd.am.lt/VI/index.php#r/198> |
| 9.2. | Kokios parengtos planinės aplinkosauginės tikrinimų programos? Kas jas sudaro? Kaip su jomis gali susipažinti visuomenė? Jei jos skelbiamos internete, pateikite nuorodą (23 straipsnio 4 dalis). | Kiekvienas RAAD metų pradžioje prieš rengdamas metinį ūkio subjektų patikrinimų planą, parengia patikrinimų programą. Visuomenė su patikrinimų programomis gali susipažinti RAAD interneto tinklalapiuose, ten pat kur patalpinti ūkio subjektų patikrinimo planai. |
| 9.3. | Kaip, siekiant nustatyti patikrinimų vietoje dažnumą, sistemingai vertinamas įrenginių keliamas pavojus aplinkai? Pateikite atitinkamų gairių santrauką ir nuorodą į jas (23 straipsnio 4 dalis). | Siekdami nustatyti ūkio subjektų, vykdančių ūkinę veiklą pagal Taršos integruotos prevencijos ir kontrolės leidimus, planinių patikrinimų dažnumą, RAAD prieš rengdami metinius patikrinimų planus atlieka tokių ūkio subjektų keliamos rizikos aplinkai vertinimą. Tokių ūkio subjektų keliamos rizikos aplinkai vertinimo tvarką nustato Ūkio subjektų, eksploatuojančių įrenginius pagal Taršos integruotos prevencijos ir kontrolės taisyklių 1 ir 2 priedus, vykdomos ūkinės veiklos keliamos rizikos aplinkai vertinimo tvarkos aprašas, patvirtintas Aplinkos apsaugos agentūros direktoriaus 2013 m. gegužės 24 d. įsakymu Nr. AV-111. Šis aprašas skelbiamas RAAD interneto tinklalapiuose (pvz. Vilniaus RAAD: <http://vrd.am.lt/VI/index.php#a/7123)>.  Pagal šį aprašą keliamos rizikos aplinkai vertinimas atliekamas atsižvelgiant į:  1. vykdomos ūkinės veiklos atstumą nuo gyvenamųjų ir visuomeninės paskirties pastatų;  2. išleidžiamų ar išmetamų teršalų į aplinką pavojingumą;  3. išleidžiamų ar išmetamų teršalų į aplinką kiekį;  5. vykdymą pavojingų atliekų tvarkymo, nepavojingų atliekų apdorojimo veiklos;  6. sąvartynų pajėgumą;  7. vykdomos veiklos nuo saugomų teritorijų, ar veiklos vykdymą jose;  8. įdiegtas aplinkosaugos vadybos ir audito sistemas;  9. įdiegtas automatinių išmetamų ar išleidžiamų teršalų savikontrolės sistemas;  10. eksploatavimą įrenginių, įrengtų pagal geriausias prieinamus gamybos būdus;  11. taikytas (už aplinkos apsaugos pažeidimus) arba netaikytas administracines poveikio priemones. |
| 9.4. | Kokiomis aplinkybėmis atliekami neplaniniai aplinkosauginiai tikrinimai (23 straipsnio 5 dalis)? | Neplaninių patikrinimų atlikimo pagrindai nustatyti Ūkio subjektų veiklos planinių ir neplaninių patikrinimų, vykdant aplinkos apsaugos valstybinę kontrolę, reikalavimų aprašo, patvirtinto LR aplinkos ministro 2011 m. vasario 18 d. įsakymu Nr. D1-145, 27 p., tai yra tokie patikrinimai gali būti atliekami:  1. Gavus kito kompetentingo viešojo administravimo subjekto rašytinį motyvuotą prašymą ar pavedimą atlikti ūkio subjekto veiklos patikrinimą ar kitos valstybės kompetentingos institucijos prašymą.  2. Turint informacijos ar kilus pagrįstų įtarimų apie galimą ūkio subjekto veiką, kuri gali prieštarauti teisės aktams ar neatitikti teisės aktų reikalavimų.  3. Siekiant užtikrinti, kad buvo pašalinti ūkio subjekto veiklos ankstesnio patikrinimo metu nustatyti teisės aktų pažeidimai ir įgyvendinti priimti sprendimai.  4. Jeigu neplaninio patikrinimo atlikimo pagrindą nustato įstatymas ar Vyriausybės priimtas teisės aktas (Lietuvos Respublikos įstatymai ar LR Vyriausybės nutarimai šiuo metu nenustato kitų neplaninių patikrinimų atlikimo pagrindų).  TIPK taisyklių 117 punktas nustato, kad neplaniniai aplinkosauginiai tikrinimai atliekami, kai reikia kuo skubiau ir, jei būtina, iki leidimo išdavimo, peržiūrėjimo arba pakeitimo ištirti su aplinkosauga susijusius skundus, ekologines avarijas, incidentus ir pažeidimus. |
| 9.5. | Kokia informacija paprastai pateikiama patikrinimų vietoje ataskaitoje? Kaip apie šias ataskaitas pranešama ūkio subjektui? Kaip jos skelbiamos visuomenei? Ar esama aplinkybių, kuriomis tokios ataskaitos nėra skelbiamos visuomenei, atsižvelgiant į 2003 m. sausio 28 d. Europos Parlamento ir Tarybos direktyvą 2003/4/EB dėl visuomenės galimybės susipažinti su informacija apie aplinką ir panaikinančią Tarybos direktyvą 90/313/EEB (23 straipsnio 6 dalis)? | Ūkio subjektų veiklos planinių ir neplaninių patikrinimų, vykdant aplinkos apsaugos valstybinę kontrolę, reikalavimų aprašo, patvirtinto LR aplinkos ministro 2011 m. vasario 18 d. įsakymu Nr. D1-145, 31 p. nurodyta, kad aplinkos apsaugos valstybinės kontrolės pareigūnai ūkio subjekto veiklos planinio ir neplaninio patikrinimo rezultatus įformina nustatytos formos patikrinimo akte, kuriame išdėsto atitinkamus nustatytus faktus (susijusius su įrenginio atitiktimi TIPK leidimo sąlygoms, kitais aplinkosauginiais reikalavimais, pareigos teikti ataskaitas įgyvendinimu ir t. t) ir pateikia išvadas dėl būtinybės imtis tolesnių veiksmų. Patikrinimo aktas surašomas dviem egzemplioriais: vienas egzempliorius pateikiamas tikrintam ūkio subjektui, kitas saugomas Kontrolę atlikusio subjekto padalinyje. Patikrinimo aktas turi būti perduotas ūkio subjektui per 3 darbo dienas.  Ūkio subjektų veiklos planinių ir neplaninių patikrinimų, vykdant aplinkos apsaugos valstybinę kontrolę, reikalavimų aprašo, patvirtinto LR aplinkos ministro 2011 m. vasario 18 d. įsakymu Nr. D1-145, 35 p. nurodyta, kad kontrolę atliekantys subjektai, pasibaigus metų ketvirčiui, per 10 darbo dienų savo internetinėje svetainėje paskelbia ūkio subjektų patikrinimo rezultatų ataskaitą, kurioje turi būti nurodyti tikrintų ūkio subjektų pavadinimai, patikrinimo data, aplinkosauginio pažeidimo pobūdis, taikytos teisinio poveikio priemonės.Skelbiant ataskaitas apie aplinkosauginius patikrinimus, kontrolę atliekantys subjektai turi pareigą užtikrinti ūkio subjektų teisėtų interesų apsaugą.  Priimant sprendimą ar skelbti fizinio asmens duomenis, vadovaujamasi LR asmens duomenų teisinės apsaugos įstatymo nuostatomis.  Tam tikra informacija neskelbiama vadovaujantis Informacijos apie aplinką Lietuvos Respublikoje teikimo visuomenei tvarkos aprašo, patvirtinto LR Vyriausybės 2010 m. vasario 10 d. nutarimu Nr. 102, 18 p. nurodytais kriterijais. |
| 9.6. | Kokiomis priemonėmis užtikrinama, kad ūkio subjektai imtųsi visų patikrinimo vietoje ataskaitoje nurodytų būtinų veiksmų (23 straipsnio 6 dalis)? | Užtikrinama inspekciniais privalomaisiais nurodymais. Privalomojo nurodymo davimo atvejai nurodyti Lietuvos Respublikos aplinkos apsaugos valstybinės kontrolės įstatymo 18 str.  Lietuvos Respublikos aplinkos apsaugos valstybinės kontrolės įstatymo 21 str. 3 d. nurodyta (šio str. punkto redakcija nuo 2014-11-01), kad įvykdęs privalomojo nurodymo reikalavimus, juridinis ar fizinis asmuo apie šio nurodymo įvykdymą ne vėliau kaip per 3 darbo dienas nuo įvykdymo arba nuo privalomajame nurodyme nustatyto termino pabaigos turi pranešti raštu (pateikdamas tiesiogiai, paštu, elektroniniu paštu) aplinkos apsaugos valstybinės kontrolės pareigūnui, davusiam privalomąjį nurodymą.  Privalomojo nurodymo, formoje, patvirtintoje Lietuvos Respublikos aplinkos ministro 2002 m. gruodžio 21 d. įsakymu Nr. 661 „Dėl Privalomojo nurodymo ir nutarimo sustabdyti aplinkai kenksmingą veiklą blankų formų patvirtinimo“ nurodyta, kad asmuo įvykdęs privalomojo nurodymo reikalavimus privalo apie tai pranešti privalomąjį nurodymą davusį pareigūną (instituciją).  Aplinkos apsaugos pareigūnai siekdami įsitikinti, kad privalomasis nurodymas įvykdytas turi teisę atlikti patikrinimą vietoje (patikrinimas atliekamas visais atvejais, kai negaunama iš asmens informacijos apie privalomojo nurodymo įvykdymą).  Lietuvos Respublikos aplinkos apsaugos valstybinės kontrolės įstatymo 24 str. nurodyta, kad jei privalomasis nurodymas laiku neįvykdomas, aplinkos apsaugos valstybinės kontrolės pareigūnas privalo patraukti administracinėn atsakomybėn asmenį, neįvykdžiusį privalomojo nurodymo, už šio nurodymo neįvykdymą, už aplinkos apsaugos įstatymų ir kitų teisės aktų, dėl kurių buvo duotas privalomasis nurodymas, pažeidimus(jei pažeidimas trunkamasis), taip pat pakartotinai duoti privalomąjį nurodymą, kurio įvykdymo terminai nustatomi remiantis šio skirsnio nuostatomis, arba, jei privalomasis nurodymas duotas dėl priežasčių, nurodytų šio įstatymo 18 straipsnio 5 punkte, pareikšti ieškinį teisme dėl aplinkai padarytos žalos atlyginimo. |
| 10.1. | Kaip visuomenei sudaromos išankstinės ir veiksmingos sąlygos dalyvauti priimant sprendimus dėl leidimų išdavimo ir (arba) jų sąlygų atnaujinimo, visų pirma tais atvejais, kai siūlomos išimtys pagal 15 straipsnio 4 dalį (24 straipsnio 1 dalis)? | TIPK taisyklių VIII skyrius yra skirtas visuomenės ir savivaldybių institucijų dalyvavimui leidimų išdavimo procese.  Visais atvejais, vadovaujantis TIPK taisyklių 71 punktu, visuomenė su gauta paraiška TIPK leidimui gauti supažindinama vietos spaudoje ir Aplinkos apsaugos agentūros tinklalapyje. TIPK taisyklių 76 ir 77 punktai nustato, kaip informuojama visuomenė apie sprendimo išduoti leidimą aplinkybes:  „76. Visais atvejais, kai AAA priima sprendimą dėl leidimo išdavimo ar pakeitimo, viešai savo interneto svetainėje skelbia:  76.1. sprendimo turinį, įskaitant leidimo ir jo pakeitimo kopiją;  76.2. motyvus, kuriais grindžiamas sprendimas;  76.3. surengtų konsultacijų rezultatus ir paaiškinimą, kaip į juos atsižvelgta priimant sprendimą;  76.4. su atitinkamu įrenginiu arba veikla susijusių GPGB informacinių dokumentų pavadinimus;  76.5. kaip nustatytos leidimo sąlygos atsižvelgiant į GPGB ir į išmetamųjų teršalų lygius, nustatytus GPGB, įskaitant išmetamųjų teršalų ribines vertes;  76.6. jei taikyta 51 punkte (atitinka Direktyvos 2010/75 15 straipsnio 4 dalį) numatyta išimtis – jos suteikimo priežastis remiantis nustatytais kriterijais ir nustatytomis sąlygomis.  77. Jei 72 punkte nenurodyta informacija, susijusi su leidimo išdavimu ar pakeitimu, yra svarbi suinteresuotosios visuomenės atstovui, jam paprašius, AAA informuoja, kur galima gauti norimą informaciją, jei ji yra, apie informacijai rinkti taikomą tvarką, įskaitant analizės metodus, bandinių ėmimą ir tolesnį jų apdorojimą, arba pateikia nuorodas į naudojamas standartizuotas procedūras.“ |
| 10.2. | Kaip ši informacija skelbiama visuomenei (24 straipsnio 2 ir 3 dalys)? | Žr. 10.1. atsakymą. |
| 10.3. | Ar visa susijusi informacija skelbiama internete (24 straipsnio 2 dalies a, b ir f punktai ir 3 dalies a punktas)? | Taip, internete skelbiama visa minima informacija |
| 11. | Kaip valstybė narė skatina kurti ir taikyti naujus gamybos būdus, visų pirma tuos, kurie nustatyti GPGB informaciniuose dokumentuose (27 straipsnio 1 dalis)? | Kompetentingai institucijai – Aplinkos apsaugos agentūrai yra pavesta stebėti geriausių prieinamų gamybos būdų (toliau – GPGB) raidą, rinkti informaciją apie naujas arba atnaujintas GPGB išvadas, skelbti šią informaciją suinteresuotajai visuomenei*,* esant reikalui, vadovaujantis Europos Komisijos nustatytomis gairėmis, imtis priemonių skatinti naujų gamybos būdų, ypač tų, kurie nustatyti GPGB informaciniuose dokumentuose, kūrimą ir taikymą ir esant reikalui nustatyti GPGB atskiroms veiklos rūšims ar gamybos procesams (LR aplinkos ministro 2013 m. liepos 15 d. įsakymo Nr. D1-528 dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo 3.2.3. punktas).  . |